**Všeobecne záväzné nariadenie Obce Čataj č. 3/2012 o miestnych daniach**

**a poplatku za komunálne odpady.**

**Obec Čataj v súlade s ustanovením § 6 a § 11 zákona č.369/1990 Zb. o obecnom zriadení v znení neskorších predpisov a zákona č.582/2004 Z.z. o miestnych daniach a miestom poplatku za komunálne odpady a drobné stavebné odpady v znení neskorších predpisov vydáva Všeobecne záväzné nariadenie obce Čataj o miestnych daniach a poplatku za komunálne odpady**

**ÚVODNÉ USTANOVENIE**

**§ 1**

1. Toto všeobecne záväzné nariadenie upravuje podmienky určovania a vyberania miestnych daní a miestneho poplatku za komunálne odpady a drobné stavebné odpady na území obce.

2. Obec Čataj ukladá s účinnosťou od 1.januára 2013 miestne dane a poplatok**:**

a) daň z nehnuteľností

b) daň za psa

c) daň za užívanie verejného priestranstva

d) daň za ubytovanie

e) daň za predajné automaty

f) daň za nevýherné hracie prístroje

g) miestny poplatok za komunálne odpady a drobné stavebné odpady (ďalej len poplatok)

Článok I.

**DAŃ Z NEHNUTEĽNOSTÍ**

**DAŇ Z POZEMKOV**

**§ 2**

**Základ dane**

1. Základom dane z pozemkov pre pozemky druhu: orná pôda, chmeľnice, vinice, ovocné sady, trvalé trávne porasty je hodnota pozemku bez porastov určená vynásobením výmery pozemku v m2 a hodnoty pôdy za 1 m2 (uvedenej v prílohe č.1 tohto VZN). **Ročná sadzba dane sa určuje 0,55 %.**

2. Základom dane z  pozemkov pre pozemky druhu: záhrady, zastavané plochy a nádvoria a ostatné plochy je hodnota pozemku určená vynásobením výmery pozemkov v m2 a hodnoty pozemkov. Hodnota pozemkov je 1,85 €/m2. **Ročná sadzba dane sa určuje 0,60 %**

3. Základom dane z  pozemkov pre pozemky druhu stavebné pozemky je hodnota pozemku určená vynásobením výmery pozemkov v m2 a hodnoty pozemkov. Hodnota pozemkov je 18,58 €/m2.

Ročná sadzba dane sa určuje 1%.

**§ 3**

**Sadzba dane z pozemkov**

1. Ročná sadzba dane z pozemkov sa určuje nasledovne:
   1. za ornú pôdu, chmeľnice, vinice,

ovocné sady, trvalé trávne porasty .................................... **0,55 %**

b) za záhrady ......................................................................... **0,60 %**

c) za zastavané plochy a nádvoria, ostatné plochy ................ **0,60 %**

d) za stavebné pozemky .......................................................... **1,00%**

**§ 4**

**Daň zo stavieb**

1. Ročná sadzba dane zo stavieb sa na celom území obce pre jednotlivé druhy stavieb určuje

za každý aj začatý m2 zastavanej plochy takto:

a) stavby na bývanie a drobné stavby, ktoré majú doplnkovú funkciu pre hlavnú stavbu **0,12€**

b) stavby na pôdohospodársku produkciu, skleníky, stavby pre vodné hospodárstvo, stavby

využívané na skladovanie vlastnej pôdohospodárskej produkcie vrátane stavieb na vlastnú

administratívu **0,12 €**.

c) stavby rekreačných a záhradkárskych chát a domčekov na individuálnu rekreáciu **0,12€**

d) samostatne stojace garáže a za samostatné stavby hromadných garáží a stavby určené

alebo používané na tieto účely postavené mimo bytových domov **0,20€**

e) priemyselné stavby, stavby slúžiace energetike, stavby slúžiace stavebníctvu, stavby

využívané na skladovanie vlastnej produkcie vrátane stavieb na vlastnú administratívu **1,- €**

f) stavby na ostatné podnikanie a na zárobkovú činnosť, skladovanie a administratívu

súvisiacu s ostatným podnikaním a so zárobkovou činnosťou **1,- €.**

g) ostatné stavby neuvedené v písmenách a) až f) **1,- €**

2. Správca dane určuje pri viacpodlažných stavbách podľa § 4 tohto nariadenia príplatok za podlažie v sume **0,12** **€** za každé ďalšie podlažie okrem prvého nadzemného podlažia**.**

**§ 5**

**Daň z bytov**

Ročná sadzba dane z bytov sa určuje takto:

a) za každý aj začatý m2 podlahovej plochy bytu **0,12 €**

b) za každý aj začatý m2 podlahovej plochy nebytového priestoru **0,12 €**

**§ 6**

**Oslobodenie a zníženie dane z nehnuteľností**

Obec Čatajoslobodzuje od dane z pozemkov:

a) pozemky, na ktorých sú cintoríny, kolumbáriá, urnové háje a rozptylové lúky

b) pozemky verejne prístupných parkov, priestorov a športovísk

c) pozemky v národných parkoch, chránených areáloch, prírodných rezerváciách, prírodných pamiatok a vo vyhlásených ochranných pásmach s tretím a štvrtým stupňom ochrany

Článok II.

**DAŇ ZA PSA**

**§7**

Predmet dane, daňovník a základ dane

Predmetom dane za psa je pes starší ako 6 mesiacov chovaný fyzickou osobou alebo právnickou osobou.

§ 8

Sadzba dane

Sadzba dane sa určuje 6 ,- € na kalendárny rok za jedného psa a každého ďalšieho psa.

§ 9

Vznik a zánik daňovej povinnosti

1. Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane a zaniká posledným dňom mesiaca, v ktorom pes prestal byť predmetom dane.

Článok III.

**DAŇ ZA UŽÍVANIE VEREJNÉHO PRIESTRANSTVA**

**§ 10**

**Predmet dane**

1. Verejným priestranstvom pre účely tohto všeobecne záväzného nariadenia sú verejnosti prístupné pozemky vo vlastníctve obce.

2. Predmetom dane je osobitné užívanie verejného priestranstva a to najmä:

a) umiestnenie zariadenia slúžiaceho na poskytovanie služieb, predvádzanie tovarov a služieb, predajného zariadenia (s výnimkou predajných zariadení, na ktoré sa vzťahujú trhové poplatky)

b) umiestnenie cirkusu

c) umiestnenie technicko-zábavných atrakcií a iných atrakcií

d) poskytnutie dočasných reštauračných služieb - sezónne záhradné sedenie

e) umiestnenie stavebného zariadenia, skládky materiálov všetkého druhu, veľkokapacitných kontajnerov, lešenia a iných zariadení a materiálov

f) trvalé parkovanie vozidla na vyhradenom priestore

3. Trvalým parkovaním vozidla sa rozumie vyhradenie priestoru z verejného priestranstva ako parkovisko pre určené vozidlo alebo vozidlá právnickej alebo fyzickej osoby (motorové vozidlo , príves, obytný príves a pod.) na tom istom mieste, ktorým je pridelené evidenčné číslo.

4. O vyhradenie parkovacieho miesta požiada právnická alebo fyzická osoba Obec Čataj, podaním žiadosti. Súčasťou žiadosti bude oznámenie zámeru osobitného užívania verejného priestranstva.

5. Ak je vyhradené parkovacie miesto určené pre viac vozidiel žiadateľa, všetkým oprávneným vozidlám budú pridelené karty s uvedením miesta, evidenčným číslom vozidla, názvom žiadateľa, dobou platnosti, odtlačkom pečiatky Obce Čataj a podpisom oprávnenej osoby, ktorá doklad vydala.

§ 11

Daňovník

Daňovníkom je fyzická osoba alebo právnická osoba, ktorá verejné priestranstvo užíva.

§ 12

Sadzby dane

(1) Základná sadzba dane je **0,33 € /m2 a deň**.

(2) Užívanie verejného priestranstva bez povolenia alebo v rozpore s právoplatným rozhodnutím podľa osobitého predpisu, sa postihne zvýšenou sadzbou **0,66 €/m2 a deň.**

(3) Sadzba dane pre skládky tuhého paliva, voľne ležiaceho stavebného materiálu / štrk, piesok / a za umiestnenie veľkokapacitného kontajnera, bez stavebného povolenia je :

- odpratanie do 48 hodín bez poplatku

- odpratanie nad 3 dni **0,03 € /m2 a deň.**

(4) Sadzba dane pri využití verejného priestranstva na ambulantný predaj sa stanovuje **0,33 € /m2 a deň.**

(5) Sadzba dane pri využití verejného priestranstva umiestnením prenosných reklám je **0,19 € / m2 a deň.**

(6) Sadzba dane pri zaberaní verejného priestranstva zariadeniami cirkusu, lunaparku a inými atrakciami je **0,09 € /m2 a deň.**

(7) Sadzba dane za trvalé alebo prechodné parkovanie vozidla mimo určeného parkoviska fyzické a právnické osoby :

**Dvojnápravové vozidlá 66,40 euro / ročne**

**Trojnápravové vozidlá 99,60 euro / ročne**

**Štvornápravové vozidlá a viac 132,80 euro / ročne**

(8) Sadzby dane sa stanovujú v Eurách za každý (aj neúplný) 1m2 užívaného verejného priestranstva a každý (aj neúplný) deň.

§ 13

Ohlasovacia povinnosť a platenie dane

1. Daňovník je povinný oznámiť svoj zámer osobitného užívania verejného priestranstva správcovi dane 30 dní pred vznikom daňovej povinnosti. Nesplnenie tejto povinnosti sa považuje za neoprávnené užívanie verejného priestranstva.

2. Ak daňová povinnosť zanikne a daňovník oznámi túto skutočnosť správcovi dane do 30 dní odo dňa zániku daňovej povinnosti, správca dane vráti pomernú časť dane za zostávajúce dni, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.

3. Povolenie na užívanie verejného priestranstva podľa § 12 vydáva obec Čataj.

4. Miestnu daň správca dane vyrubí rozhodnutím.

Článok IV.

DAŇ ZA UBYTOVANIE

§ 14

**Predmet dane a daňovník**

(1) Daňovníkom je fyzická osoba, ktorá sa v zariadení odplatne prechodne ubytuje.

(2) Za ubytovacie zariadenia sa v zmysle tohto VZN považujú :

1. hotel
2. motel, motorest
3. penzión
4. turistická ubytovňa
5. ubytovanie v súkromí (prevádzkovateľ však musí mať živnostenské oprávnenie na

poskytovanie týchto služieb).

(3) Predmetom dane je odplatné prechodné ubytovanie fyzickej osoby v ubytovacom zariadení.

§ 15

Základ dane a sadzba dane

Základom dane je počet prenocovaní. Sadzba dane je 0,30 € na osobu a prenocovanie.

§ 16

Platiteľ dane, platenie dane

1. Platiteľom dane je prevádzkovateľ zariadenia, ktorý odplatné prechodné ubytovanie poskytuje.

2. Platiteľ dane je povinný registrovať sa do 30 dní od vzniku daňovej povinnosti.

3. O vybratej dani vedie prevádzkovateľ evidenciu v písomnej alebo elektronickej forme (ďalej len „kniha“) pre potreby kontroly dane za ubytovanie a mať v nej zapísaných všetkých hostí, vrátane detí

4. Platiteľ dane je povinný do 10 dní po skončení každého štvrťroka :

- predložiť správcovi dane na kontrolu knihu ubytovaných a príjmové pokladničné doklady

- vypočítať výšku dane za obdobie predchádzajúceho štvrťroka

Výšku dane oznámi písomne na tlačive vydanom správcom dane.

5. Daň vyrubí správca dane rozhodnutím.

Článok V.

**DAŇ ZA PREDAJNÉ AUTOMATY**

**§ 17**

Predmet dane a daňovník

1. Predmetom dane za predajné automaty sú prístroje a automaty, ktoré vydávajú tovar za

odplatu a sú umiestnené v priestoroch prístupných verejnosti.

1. Daňovníkom je fyzická osoba alebo právnická osoba, ktorá predajný automat prevádzkuje.
2. Základom dane je počet predajných automatov

§ 18

Sadzba dane a základ dane

Sadzba dane za predajný automat je 33,50 €/rok

§19

Rozsah a spôsob vedenia evidencie na účely dane

1. Daňovník je povinný označiť každý automat na viditeľnom mieste štítkom, kde je uvedené: obchodné meno prevádzkovateľa, sídlo, IČO, dátum umiestnenia a dátum začatia prevádzky automatu, výrobné číslo, typ automatu.
2. Daňovník je povinný na výzvu správcu dane predložiť inventárny zoznam evidencie automatov umiestnených na území obce.
3. Daňovník je povinný správcovi dane oznámiť dátum umiestnenia a demontovania automatu v termíne do 30 dní odo dňa, keď táto skutočnosť nastala podaním daňového priznania v zmysle zákona .

Článok VI.

**DAŇ ZA NEV7HERNÉ HRACIE PRÍSTROJE**

§ 20

Predmet dane a daňovník

1. Predmetom dane za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto prístroje nevydávajú peňažnú výhru a sú prevádzkované v priestoroch prístupných verejnosti.
2. Daňovníkom je fyzická osoba alebo právnická osoba, ktorá nevýherný hrací prístroj prevádzkuje.
3. Základom dane je počet nevýherných hracích prístrojov.

§ 21

Sadzba dane

Sadzba dane za jeden nevýherný hrací prístroj je 100,- €/rok

§ 22

Rozsah a spôsob vedenia evidencie na účely dane

1. Daňovník je povinný označiť každý automat na viditeľnom mieste štítkom, kde je uvedené: obchodné meno prevádzkovateľa, sídlo, IČO, dátum umiestnenia a dátum začatia prevádzky automatu, výrobné číslo, typ automatu.
2. Daňovník je povinný na výzvu správcu dane predložiť inventárny zoznam evidencie automatov umiestnených na území obce.
3. Daňovník je povinný správcovi dane oznámiť dátum umiestnenia a demontovania automatu v termíne do 30 dní odo dňa, keď táto skutočnosť nastala podaním daňového priznania v zmysle zákona .

Článok VII.

POPLATOK

**§ 23**

**Predmet poplatku**

Poplatok sa platí za komunálne odpady a drobné stavebné odpady, ktoré vznikajú na území obce Čataj okrem elektroodpadov biologicky rozložiteľného odpadu.

**§ 24**

**Poplatník**

1.Poplatok platí poplatník, ktorým je:

a) fyzická osoba, ktorá má v obci trvalý alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce .

b) právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie.

c) podnikateľ (fyzická alebo právnická osoba), ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

2. Poplatková povinnosť vzniká dňom, ktorým nastane skutočnosť uvedená v bode 1 a zaniká dňom , ktorým táto skutočnosť zanikne.

**§ 25**

**Sadzba poplatku**

1. Obec zavádza na celom svojom území množstvový zber.
2. Sadzba poplatku je **0,0208 €** za jeden liter komunálneho odpadu a drobného stavebného odpadu.
3. Pri triedenom komunálnom odpade a drobnom stavebnom odpade na zberovom dvore v obci Čataj je tento regulovaný žetónmi. Množstvo komunálneho odpadu na jeden žetón je 1 m3.
4. Počet žetónov na rok pre jeden rodinný dom alebo byt je :

a) 6 žetónov na vývoz komunálneho odpadu

b) 2 žetóny na vývoz drobného stavebného odpadu.

**§ 26**

**Určenie poplatku**

Obec určuje poplatok súčinom frekvencie vývozu (26 týždňov ) , sadzby ( 0,0208 €) a objemu zbernej nádoby ( 110 l, 120 l, 240 l a 1110 l ), ktorú poplatník využíva t.j. :

**120 l (110 l) 65,- €**

**240 l 130,- €**

**1110 l 600,- €**

Pri frekvencii vývozu ( 52 týždňov), sadzby (0,0208 €) a objemu zbernej nádoby 1110 l t.j. :

**1110 l 1.200,- €**

**§ 27**

**Forma a miesto zaplatenia poplatku**

1. Pri množstvovom zbere obec poplatok nevyrubuje rozhodnutím.
2. Poplatok sa platí bezhotovostným prevodom alebo hotovostným vkladom na účet správcu dane v peňažnom ústave alebo v hotovosti v pokladni obecného úradu.

**§ 28**

**Zníženie a odpustenie poplatku**

1. Obec môže na základe žiadosti poplatníka na zmiernenie alebo odstránenie tvrdosti zákona vyrubený poplatok znížiť alebo odpustiť rozhodnutím. Ku žiadosti je potrebné priložiť doklady :

- posledné rozhodnutie o dôchodku

- preukázať mesačné náklady vynaložené na domácnosť

- potvrdenie z Úradu práce, soc. vecí a rodiny o hmotnej núdzi.

1. Dátum vystavenia dokladu uvedeného v ods. 1, musí byť zhodný so obdobím, na ktoré si poplatník uplatňuje nárok na zníženie poplatku. Správca dane môže vyzvať daňový subjekt o jeho doplnenie, resp. o predloženie iného dokladu.
2. V prípade, že doklad podľa ods.1 nie je v slovenskom alebo českom jazyku, je potrebné k dokladom predložiť aj preklad. Doklady nie je možné nahradiť čestným vyhlásením.

**§ 30**

**Splnomocňovacie a záverečné ustanovenia**

1. Obec určuje označenie miestnej dane a poplatku, ktoré sa uvedie pri platbe nasledovne:

a) daň z nehnuteľností 121 000

b) daň za psa 133 001

c) daň za užívanie verejného priestranstva 133 012

d) daň za ubytovanie 133 006

e) daň za nevýherné hracie prístroje 133 003

f) poplatok za komunálny odpad a DSO 133 013

1. Pri uplatňovaní tohto nariadenia v ďalších prípadoch platia ustanovenia zák. NR SR č. 582/2004 Z.z. o miestnych daniach a miestnom poplatku za komunálne odpady a drobné

stavebné odpady v znení neskorších predpisov a ustanovenia zák. SNR č. 563/2009 Z.z. o správe daní (daňový poriadok) a o zmene a doplnení niektorých zákonov.

1. Na tomto Všeobecne záväznom nariadení obce Čataj sa uznieslo Obecné zastupiteľstvo v Čataji dňa 13.12.2012 uznesením č. 96-11/A-OZ/2012
2. Dňom účinnosti tohto všeobecne záväzného nariadenia sa zrušuje Všeobecne záväzné nariadenie obce Čataj č.3/2011 o miestnych daniach a miestnom poplatku za komunálne odpady.
3. Všeobecne záväzné nariadenie nadobúda účinnosť 1.januára 2013.

V Čataji, dňa 14.12.2012

Jozef Čič

starosta obce

Príloha č.1 k VZN č.

Hodnoty pozemkov podľa prílohy č.1 zák.č.582/2004 Z.z.

|  |  |  |
| --- | --- | --- |
| **Katastrálne územie** | **Hodnota or. pôdy v €/m2** | **Hodnota TTP v €/m2** |
| Čataj | 0,9310 | 0,2237 |